section_heading: Radnja
paragraph_text: Dalmatinsko mjestašce Planike 1940-ih godina. Mještanin Drago Martinović (Dragomir Felba), čiji je brat Jure nestao kao partizan te je proglašen mrtvim, vraća se nakon višegodišnjeg izbivanja te se nastoji skrasiti s Jurinom udovicom Rosom (Mia Oremović). Kao da im tuđa ogovaranja ne predstavljaju dovoljne probleme, u Planike dolaze kriminalac Vićenco (Antun Nalis) i njegova djevojka Kika (Dragica Malić). Vićenco otprije poznaje Dragu te ga ucjenjuje nekim grijesima iz prošlosti ne bi li ga uvukao u svoje poslove, što naposljetku ugrozi njegov odnos s Rosom...